Diari Oficial de la Generalitat Valenciana


Sumari del DOGV 9775, del 26-01-2024 (2024/596)

RESOLUCIÓ de 18 de gener de 2024, de la Presidència de la Generalitat, per la qual es reclassifiquen els llocs de Secretaria i d'Intervenció de l'Ajuntament de Tavernes de la Valldigna.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/596


Data del document
:   18-01-2024

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de gener de 2024, de la Presidència de la Generalitat, per la qual es reclassifiquen els llocs de Secretaria i d'Intervenció de l'Ajuntament de Tavernes de la Valldigna. [2024/596]  
El Ple de l'Ajuntament de Tavernes de la Valldigna, en la sessió del dia 2 d'octubre de 2023, acordà sol·licitar, a l'òrgan de la Generalitat competent en matèria d'administració local, l'adaptació i reclassificació en classe segona dels llocs de Secretaria i d'Intervenció de l'Ajuntament de Tavernes de la Valldigna.  
Esta sol·licitud, a la qual s'acompanya el certificat de la Secretaria exigit en l'article 2.3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, va tindre entrada el 9 de novembre de 2023 en el registre telemàtic de la Generalitat.  
En el lloc de Secretaria, una vegada reclassificat en la classe segona, i que estarà reservat a personal funcionari d'administració local amb habilitació de caràcter nacional de la subescala de Secretaria, categoria d'entrada, s'ha de reconèixer i garantir a l'actual secretari general el dret de permanència en el lloc de treball de Secretaria, tal com preveu l'article 8 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, per als funcionaris o funcionàries que ocupen el lloc amb caràcter definitiu en el moment de la modificació de la classificació.  
Vistos els antecedents indicats i la proposta formulada pel director general d'Administració Local, i en virtut del que es disposa en els articles 164.1 i 170 de la llei 8/2010, de 23 de juny, de la Generalitat, de règim local de la Comunitat Valenciana; en els articles 8, 11, 13, i 26 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
Primer  
Reclassificar el lloc de Secretaria de l'Ajuntament de Tavernes de la Valldigna, i classificar-lo com a Secretaria de classe segona, la provisió del qual està reservada a personal funcionari pertanyent a la subescala de Secretaria, categoria d'entrada.  
  
Segon  
Reclassificar el lloc d'Intervenció de l'Ajuntament de Tavernes de la Valldigna, i classificar-lo com a Intervenció de classe segona, la provisió del qual està reservada a personal funcionari pertanyent a la subescala d'Intervenció, categoria d'entrada.  
  
Contra esta resolució, que posa fi a la via administrativa, de conformitat amb el que establix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
  
a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 18 de gener de 2024. El president de la Generalitat, (p. d. R 08.11.23; DOGV 13.11.2023): el secretari autonòmic de Presidència: Cayetano García Ramírez.